Danijos–Švedijos dujotiekis

Danijos–Švedijos dujotiekis – magistralinis dujotiekis, nutiestas Baltijos jūros dugnu ir jungiantis Daniją ir Švediją. Visa Švedijos rinka aprūpinama dujomis tranzitu per Daniją.

Istorija 
Po Černobylio atominės elektrinės avarijos priimtas sprendimas atsisakyti atominio kuro Švedijos teritorijoje. Kaip alternatyva pasirinkta plėtoti elektros gamyba deginant gamtines dujas. Per šį laikotarpį pradėtos derybos dėl dujotiekių plėtojimo su kaimyne Norvegija. Galiausiai gamtinių dujų energetikos plėtra Švedijoje buvo sustabdyta, bet per tą laiką pastatytas Danijos–Švedijos dujotiekis. Dujotiekiu tiekiamos dujos naudojamos tik pramoniniam ir komunaliam naudojimui, bet ne elektros gamybai.

2013 m. dujų tiekimas į Švediją per Danijos jungtį siekė 1,3 mlrd. m³.

2019 m. balandžio 1 d. Danijos ir Švedijos dujų rinka sujungta į vieną bendrą veikiančią rinką.

Šaltiniai 

Danijos dujotiekiai
Švedijos dujotiekiai